
משאבת חלב דגם SWING
הוראות שימוש:

חלב אם הוא התזונה הטובה ביותר לתינוקות. SWING נותנת לך ולתינוקך תמיכה מרבית במשך תקופת ההנקה. משאבת החלב האטרקטיבית מתאימה במיוחד לשאיבה יומיומית או מזדמנות וכן מעודדת יצור חלב בטווח הארוך. 

ל-SWING תוכנית שאיבה דו- שלבית המחקה את קצב היניקה הטבעי של התינוק, ולכן היא נוחה ויעילה. בשלב הראשון קצב היניקה מהיר, המגרה את זרימת החלב. בשלב השני המשאבה מחקה את קצב היניקה האיטי יותר של התינוק. בדרך זו נשאבת בעדינות, בטבעיות ובמהירות כמות מקסימלית של החלב. 

שימושים:

· שאיבת חלב אם בעבודה או בזמנים אחרים בהם האם נמצאת רחוק מתינוקה. 

· שמירה על אספקת החלב במידה וישנה הפרעה זמנית בהנקה. 
· שחרור גודש
· לשימוש בבית ומחוצה לו

אמצעי בטיחות חשובים:

כאשר משתמשים באביזרים חשמליים תמיד יש לעקוב אחר אמצעי זהירות בסיסיים: 

· קראי את ההוראות השימוש לפני השימוש.  

· יש להוציא תמיד את התקע מן השקע בגמר השימוש.
· אין להשתמש במוצר בזמן מקלחת או אמבטיה.
· אין להכניס את יחידת המנוע לתוך מים או כל נוזל אחר וכן אין להרטיבו בכל דרך שהיא. 
· אין לנסות לתפוס אביזר חשמלי אם נפל לתוך מים. במקרה כזה יש להוציאו מן השקע מיד. 
· אין להפעיל בשום אופן אביזר חשמלי אם הכבל או התקע פגומים, אם הוא אינו פועל בצורה נכונה או אם הוא נפל, נפגם או בא במגע עם מים. 
· שמור את כבל החשמל הרחק משטחים מחוממים. 
· ודא שהמתח של השנאי מתאים למקור הכוח. 
· יש להשתמש רק בשנאי המקורי המגיע עם משאבת החלב SWING 
· יש לחבר קודם את השנאי למשאבת החלב ורק אחר כך לשקע בקיר. 
· אין לעזוב את המוצר ללא השגחה בזמן שהוא מחובר לחשמל. 
· יש להשתמש באביזרים מקוריים של MEDELA בלבד. 
· יש להשתמש במוצר רק לשימושו המיועד כמתואר בחוברת הוראות השימוש. 
· השגחה נחוצה כאשר משתמשים במוצר בקרבת ילדים.
· אם מופיעים כאבים או אם נתקלת בבעיה כלשהי מומלץ להתייעץ עם יועצת הנקה או רופא. 
· ציוד תקשורת נייד או נייח עלול להשפיע על פעולת משאבת ה- SWING 

הפעלה:

1. כפתור הדלקה וכיבוי

2. כפתור הגברת ואקום (+)                  
כפתור הפחתת ואקום (-)                                  
3. כפתור Let Down
הוראות הרכבה:

1. ודאי שמגני השד והמחבר מחוברים היטב. 

2. הניחי את הממברנה על השסתום עד להצמדות בצורה שטוחה לגמרי. 
3. חברי את הממברנה והשסתום אל המחבר. ודאי שמצבו הצדדי של השסתום הינו כמתואר בתמונה. 
4. הבריגי את הבקבוק אל המחבר. 
5. הכניסי את קצה הצינור אל הפתח המיועד לכך במחבר. 
6. הכניסי את הקצה השני של הצינור לפתח בצורת משולש (בגוף המשאבה). 
             שימי לב! אין להבריג את הצינורית לתוך הפתח, אלא להכניסה משולש למשולש. 
7. חברי את כבל החשמל למקום המיועד לו בגוף המשאבה. 
פעילות סוללה:

1. כדי להתקין את הסוללות, דחפי את הבריח כלפי האטב כדי לפתוח את המכסה של תא הסוללות. 

2. הכניסי את הסוללות בתנוחה הנכונה כפי שמצוין בתוך תא הסוללה והחזירי את המכסה חזרה למקומו. 

שאיבה:

שבי בנוח והרגעי. השתמשי בהדום רגליים כאשר את שואבת או מניקה את תינוקך. הרמת רגליים מבטיחה ישיבה בתנוחה נכונה המונעת לחץ על הגב בתחתון. 

הניחי את מגן השד במרכז הפטמה. 

· אין להטות או למלא יתר על המידה את הבקבוק בזמן השאיבה.

· היזהרי לא לכופף את הצנרת בזמן השאיבה
הדליקי את משאבת החלב על מנת להתחיל את שלב הגירוי ע"י לחיצת כפתור ההדלקה/ כיבוי.

התאימי את הואקום בזמן השאיבה לרמה הנוחה לך ע"י לחיצה על כפתור ההגברה (+) או ההפחתה (-). אם תמשיכי ללחוץ על הכפתור (+/-) רמת הואקום תתואם ביתר מהירות. 

לאחר שתי דקות שלב הגירוי ישתנה אוטומטית לשלב השאיבה. אם מתחיל להשתחרר חלב לפני תום שתי דקות הגירוי, ניתן ללחוץ על כפתור ה- Let Down בכדי לעבור לשלב השאיבה ללא צורך להמתין את שתי הדקות במלואן. התאימי את רמת הואקום לנוחיותך אם יש בכך צורך. 

כאשר סיימת לשאוב, כבי את משאבת החלב, נתקי מהחשמל ופרקי את חלקי המשאבה. 

השתמשי במחזיק בקבוק על מנת למנוע שפיכת חלב. 

ניקוי וניקיון:

עקבי אחר הוראות ניקוי אלה, אלא אם יועצת ההנקה שלך יעצה לך אחרת. 

חשוב!!  פרקי את כל החלקים לפני הניקוי. 
הקפידי באופן מיוחד על פירוק השסתום הצהוב ממגן השד ועל הפרדת הממברנה הלבנה מראש השסתום.   

בשימוש ראשון ולאחר מכן פעם ביום:

· יש לפרק, לרחוץ ולשטוף את כל חלקי המשאבה הבאים במגע עם השד והחלב. 

· שימי את החלקים בסיר ומלאי אותו במים קרים עד שכל החלקים מכוסים היטב. חממי והביאי לרתיחה במשך 3 דקות. 
· הורידי מן הגז, סנני את כל החלקים והשאירי אותם להתקרר ולהתייבש באוויר על מגבת נקייה. 
* כאופציה, ניתן לנקות את החלקים במגש העליון של המדיח. 

לאחר כל שימוש:

· יש לפרק ולרחוץ את כל חלקי המשאבה הבאים במגע עם השד והחלב במים חמים עם סבון. 

· לשטוף במים נקיים ולהשאיר את החלקים ליבוש באוויר על גבי מגבת נקייה. 
· השתמשי במטלית לחה (לא רטובה) לנגב את יחידת המנוע של המשאבה לאחר כל שימוש.
טיפול בצנרת:

· בדקי את הצנרת לאחר כל שאיבה לראות אם יש עיבוי ו/או חלב.

אם יש עיבוי: תני למשאבה לפעול לאחר שסיימת לשאוב למשך דקה או שתיים, כאשר הצנרת מחוברת עד שהיא יבשה לגמרי. 

אם חלב נכנס לצנרת: אם בטעות נכנס חלב לצנרת, כבי את המשאבה ונתקי מספק הכוח. הוציאי את הצנרת ונקי אותה בהתאם להוראות "בשימוש ראשון ופעם ביום".

נערי את טיפות המים מן הצנרת ותלי ליבוש. 

לצורך יבוש מהיר יותר, חברי את הצנרת למשאבה והפעילי למשך דקה או שתיים או עד שתתייבש. 

הצעה: עטפי את החלקים במגבת נקייה או אחסני במיכל כאשר הם לא בשימוש.

זהירות!!! השימוש בשיטות ניקוי אחרות (כגון מיקרוגל) אינו מומלץ ויכול להזיק לחלק מן הרכיבים. 

ניקיון: 

· יש לרחוץ ידיים היטב עם סבון ומים לפני המגע בשד ובחלקי המשאבה. 

· יש להימנע מלגעת בפנים הבקבוקים והמכסים.
· נקי את השד והאזור מסביב במטלית לחה. הימנעי משימוש בסבון או אלכוהול שעלול לייבש את העור ולגרום לפטמות סדוקות.
אחסון / הפשרת חלב אם:

בדקי עם בית החולים להוראות ספציפיות.

אחסון חלב אם (עבור תינוקות בריאים)

	
	טמפ' החדר
	מקרר
	תא הקפאה
	הקפאה עמוקה

	חלב טרי
	לא להשאיר בחוץ
	3-5 ימים בטמפ' של c40   
	6 חודשים בטמפ' של c160-
	12 חודשים בטמפ' של c180- 

	חלב שהופשר (היה קפוא)
	
	10 שעות
	אין להקפיא שוב!
	אין להקפיא שוב!


· כאשר את מקפיאה חלב, אין למלא את הבקבוק / השקית יותר מאשר 3/4 מתכולתה על מנת להשאיר מקום להתפשטות החלב בזמן ההקפאה. 

· סמני על הבקבוק /שקית את תאריך השאיבה. 
· מומלץ להפשיר חלב אם קפוא ע"י העברתו למקרר לילה לפני השימוש. כמו כן ניתן להניח את הבקבוק / שקית בכלי עם מים חמים (לא רותחים).
· אין להפשיר  חלב אם קפוא במיקרוגל או בסיר עם מים רותחים. 
איתור וטיפול בבעיות:

במידה והואקום חלש או שאין ואקום בכלל: 

ודאי: 

· שמגן השד מייצר אטימה מלאה מסביב לשד. 

· כל חיבורי הקיט ומשאבת החלב סגורים ומחוברים היטב. 

· הממברנה הלבנה, המונחת על השסתום, מונחת בצורה שטוחה כנגד הראש הצהוב של השסתום. בדקי שראש השסתום נקי ואינו פגום (ראי הוראות הרכבה)
· קצות הצינורות נכנסים היטב לתוך גב מגן השד ולתוך הכניסה למשאבת החלב. 
· הצנרת הוכנסה לכניסת הצנרת ולא לכניסת כבל הספק. (ראי הוראות הרכבה)
השגיחי לא לכופף את הצנרת. אם את מבחינה שחלב חוזר לתוך הצינור, בדקי שהצינור אינו מכופף או "צבוט".

אם חלב נכנס בטעות לתוך המנוע: 

כבי את המשאבה ונתקי מספק הכוח. השתמשי במטלית לחה (לא רטובה) כדי לנגב את משאבת החלב והמשיכי כדלקמן:

1. פתחי את מכסה בית הסוללות, הוציאי את הספוגית. 

2. רחצי את הספוגית עם מים נקיים פושרים וסחטי אותה היטב. השאירי להתייבש לגמרי. 
3. שפכי בערך 2 עשיריות ליטר מי סבון חמימים למיכל/ כוס.
4. חברי את הצנרת ואת כבל הספק למשאבה. 
5. החזיקי את קצה הצנרת שלא מחובר למשאבה בתוך המיכל עם מי הסבון. 
6. החזיקי את המנוע מעל כלי כיבול יבש והפעילי את המשאבה. המים ישאבו דרך הצינור לתוך המנוע ויזרמו שוב החוצה דרך הפתח שמתחת למכסה הסוללות. תני לשאיבה להמשך עד שכל המים יעברו. 
7. חזרי על הפעולה עם 2 עשיריות של מים פושרים נקיים. 
8. השאירי את המשאבה פועלת למשך 3 דקות על מנת שתתייבש. 
9. ברגע שהספוגית התייבשה, החזירי אותה למקומה וסגרי את מכסה בית הסוללות. 
10. אם נחוץ, נקי את קיט המשאבה בהתאם להוראות הניקוי "בשימוש ראשון ופעם ביום". 
אם חלב נכנס למנוע:

ראי הוראות ניקוי- "טיפול בצנרת".

אחריות: 

זהו מוצר לשימוש אישי, השימוש ע"י יותר מבן אדם אחד יכול להוות סיכון בריאותי ומבטל אחריות .

האחריות על המשאבה היא שנה מיום הקנייה. האחריות אינה כוללת את קיט המשאבה. 

היצרן אינו אחראי לכל נזק ו/ או פגם הנגרם עקב שימוש לא נכון, עבודה לא נכונה או שימוש ע"י אנשים לא מורשים. 
האחריות למוצר הינה מול היבואן

